હા, રૂપિયો સમાજમાં અસમાનતા ઊભી કરે છે એને બદલે બાર્ટર સિસ્ટમ હોય એવો સિંગલ લાઇન કન્સેપ્ટ સારો છે, પરંતુ એ કન્સેપ્ટ પર એક સારી સ્ટોરીની ઇમારત ખડી કરવામાં લેખકો અને દિગ્દર્શક રઘુવીર જોશી તદ્દન નિષ્ફળ ગયા છે. ફિલ્મના લેખક જાણે હોલિવૂડથી અત્યંત પ્રભાવિત હોય એમ હુમલાખોર અહીં ‘ધ ડાર્કનાઇટ’ ફિલ્મના વિલન ‘જોકર’ના ગેટઅપમાં છે (અને બિલકુલ આઉટ ઓફ ધ બોક્સ એવું ‘વ્હાય સો સરસ?’ એવું બોલે છે), જ્યારે વ્રજેશ હીરજી પાઇરેટ્સ ઓફ ધ કેરેબિયનના જેક સ્પેરોના ગેટઅપમાં દેખાય છે. જે ગામનાં બાળકોએ રૂપિયાની નોટો ન જોઇ હોય એ ગામના લોકો રેપ સોંગ કઇ રીતે ગાઇ શકે? કે ‘હકુના મટાટા’ જેવો શબ્દ પ્રયોગ ત્યાં કેવી રીતે ચલણી બન્યો હોઇ શકે?